Odense Adresse-Contoirs Efterretninger, 1840-07-23
Vi ere saaledes forvissede om, at Opfyldelsen af Vor Villie om nøiagtige Normal=Reglementers Forfattelse for hver Deel af Statshuusholdningen og navnligen om Affattelsen af et Budget over Stats-Jndtægterne og Udgifterne for 1841, saaledes som samme er omtalt i Vort Reskript af 2 Januar 184086, ikke vil møde nogen Hindring. 10) "Hvad den indgivne Petition angaaende Underrets=Prokuratorernes Salairer og Diæter i offentlige Sager betræffer, da, som der allerede ved Forordningen af 24 October 1806 er tilstaaet bemeldte Prokuratorer en efter Sagens Beskaffenhed i ethvert Tilfælde lempet Betaling for deres Arbeide i offentlige Sager, finde Vi ingen tilstrækkelig Anledning til at gjøre nogen Forandring, eller nærmere Bestemmelse i de i saa Henseende gjeldende Regler, ligesom Vi heller ikke finde tilstrækkelig Grund til, for Underrets=Prokuratorerne ved et særeget Lovbud, at forhøie de i Placaten af 21 Marts 1800 bestemte Diætpenge. 11) Med Hensyn til Fængslernes bedre Jndretning, henvises til den nedsatte Commission. 12) "J Overeensstemmelse med Vore Stænders Petition, angaa gaaende Ophævelse af den for vordende Brændeviinsbrændere paabudne Examen, er det ved en allerhøieste Resolution af 6 Novbr. f. A. fastsat, at de Bestemmelser, som indeholdes i de allerhøieste Resolutioner af 9 Juli 1812. og 24 Febr. 1817, bekjendtgjorte ved Cancellie-Placater, af respective 26 Juli 1812 og 25 Juli 1817, angaaende de Vilkaar, under hvilke Tilladelse til at nedsætte sig som Brændeviinsbrændere kan meddeles, skulle være ophævede, hvorefter Vort Cancellie, ifølge allerhøieste Befaling, under 19 November f. A. har udfærdiget en Placat desangaaende, 14) Ligesom Vi ikke for Tiden see os foranledigede til at foretage nogen Forandring i de adskillige Kobberværker meddeelte Privilegier til ved Omreisende at forhandle deres Fabricata og tilkjøbe sig gammelt Kobber, og Messing, saaledes finde Vi Betænkelighed ved ogsaa med Hensyn til Kobbersmedene at gjøre Undtagelse fra de almindelige Regler om Maaden, hvorpaa Haandværkere, maa afsætte deres Arbeider. Under 16) meddeles Grundene, hvorfor Hs. Majestæt ikke finder en ny Anordning fornøden angaaende de Former, der blive at iagttage ved Udførelsen af Huusundersøgelser; fremdeles, at Cancelliet er paalagt, ved Circulaire i saa Henseende at bringe nogle givne Regler (som tidligere ere meddeelte i denne Tidende) til vedkommende Øvrigheders og Dommeres Kundskab. 18) J Overeensstemmelse med Stændernes Andragender, ere Vi sindede at ophæve Tallotteriet, naar det Afsavn, i Statsindtægterne, som derved vil foraarsages, dækkes ved indirecte Paalæg, hvilket vil være Gienstand for Lovforslag, hvorover samtlige de nu forestaaende Forsamlinger af Provindsialstænderne ville blive hørte. 20) og 21) "Med Hensyn til de af Vore troe Provindsialstænder for Østifterne indgivne Andragender, samt tildeels i Overeensstemmelse med en fra Vore troe Provindsialstænder, for Nørrejylland indgiven Petition, ville Vi lade Provindstalstænderne forelægge et Udkast til en Anordning, indeholdende Forandring af Bestemmelserne i Forordningen 7 Marts 1827 angaaende de Høiesterets-Advocaterne og Prokuratorerne ved Landsover- samt Hof= og Stadsretten, i Kjøbenhavn og Landsoverretten i Viborg i Justitssager, tilkommende Salairer. 22) "Foranlediget ved Vore Stænders Andragende om Tidenders og Journalers Forsendelse med Posten, have Vi under 10 April d. A. udgivet en allerhøieste Placat, hvorved der er tilstaaet Blade og Tidsskrifter de muligste Lettelser i Henseende til Forsendelsen med Posten. Dog have Vi, med særdeles Hensyn til den nuværende Retning i en Deel af den periodiske Presse, fundet Betænkelighed ved saaledes at lette Afsætningen af ethvert Tidsskrift eller Blad, hvorimod saadan Lettelse ved Vor allerhøieste Resolution vil blive tilstaaet, ethvert Blad eller Tidsskrift, hvis Beskaffenhed ikke indeholder særdeles Grund til at afslaae samme. Derhos have Vi fundet det fornødent, at de Bevillinger, hvorved foranførte Lettelser tilstaaes, clausuleres saaledes, at Begunstigelsen i Henseende til Postforsendelsen igjen ophører, naar Justitsaction senere maatte blive anlagt i Anledning af nogen i samme indført Artikkel, dog at den igjen indtræder, saasnart Vedkommende ved endelig Dom frifindes for saadan Tiltale."¬